วิกฤตหนี้สินกรีซฉุดหุ้นสหรัฐฯปิดลบ
ความกังวลกับหนี้สินของกรีซส่งผลให้ตลาดหุ้นสหรัฐฯปิดตัวในแดนลบ ขณะที่ราคาน้ำมันขยับลงแรงกว่า 1 ดอลลาร์
11 ก.พ. 2555

ความกังวลกับหนี้สินของกรีซส่งผลให้ตลาดหุ้นสหรัฐฯปิดตัวในแดนลบ ขณะที่ราคาน้ำมันขยับลงแรงกว่า 1 ดอลลาร์
ปัจจัยปัญหารอบใหม่เกี่ยวกับข้อตกลงแผนช่วยเหลือกรีซประกอบกับตัวเลขการนำเข้าและส่งออกของจีนในเดือนมกราคมที่น่าผิดหวัง เนื่องจากเป็นช่วงวันหยุดเทศกาลตรุษจีน ส่งผลให้ตลาดหุ้นสหรัฐฯวานนี้(10ก.พ.) ปิดตัวในแดนลบพอประมาณ
ดัชนีหุ้นดาวโจนส์ ลดลง 89.46 จุด (0.69 เปอร์เซ็นต์) ปิดที่ 12,801.00 แนสแดค ลดลง 23.35 จุด (0.80 เปอร์เซ็นต์) ปิดที่ 2,903.88 เอสแอนด์พี เพิ่มขึ้น 9.35 จุด (0.69 เปอร์เซ็นต์) ปิดที่ 1,342.60
ขณะที่ราคาน้ำมันขยับลงแรงกว่า 1 ดอลลาร์จากการขายทำกำไรท่ามกลางข้อมูลทางเศรษฐกิจอันแอในจีนและปัญหารอบใหม่เกี่ยวกับข้อตกลงแผนช่วยเหลือกรีซ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 1.17 ดอลลาร์ ปิดที่ 98.67 ดอลลาร์ต่อบาร์เรล ส้วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.28 ดอลลาร์ ปิดที่ 117.31 ดอลลาร์ต่อบาร์เรล